El manual del KBlocks

# El manual del KBlocks

Piacentini, Mauricio `<piacentini@kde.org>`

Traductor: Antoni Bella
revisió KDE Gear 21.04 (4 de juny de 2021)

Dret de reproducció © 2008 Piacentini, Mauricio

Avís legal

El KBlocks és la versió KDE del clàssic joc de blocs que cauen.

Llistat de taules

4.1. Dreceres de teclat

Capítol 1. Introducció
Introducció

# Capítol 1. Introducció

### Tipus de joc:

Lògic, Arcade

### Nombre de possibles jugadors:

Un

El KBlocks és el clàssic joc de blocs que cauen. La idea és apilar els blocs que cauen de manera que les línies estiguin completament plenes. Quan es completa una línia, s'eliminarà i hi haurà més espai disponible a l'àrea de joc. Quan no hi hagi prou espai perquè caiguin els blocs, el joc acabarà.

Capítol 2. Com jugar
Com jugar

# Capítol 2. Com jugar

### Objectiu:

Feu girar els blocs que cauen i acomodeu-los per a completar les línies i aclarir el camp de joc.

De manera predeterminada, els blocs que cauen es poden moure cap a l'esquerra o la dreta amb les tecles de Fletxa esquerra o Fletxa dreta. La tecla de Fletxa avall fa que el bloc caigui més de pressa i la tecla Fletxa amunt s'utilitza per a fer-lo girar. Les tecles emprades per a cada acció del joc es poden configurar a l'element de menú Arranjament → Configura les dreceres de teclat….

Capítol 3. Les regles del joc, estratègies i consells
Les regles del joc, estratègies i consells

# Capítol 3. Les regles del joc, estratègies i consells

## Regles

- Les regles són senzilles: deixeu espai perquè caiguin els blocs!

- Quan un bloc nou no pot caure, el joc acaba.

Les estratègies i consells
Les estratègies i consells

## Les estratègies i consells

- No oblideu revisar l'àrea de vista prèvia: ens mostra la propera peça que es llançarà.

- Per a obtenir punts addicionals, intenteu eliminar diverses línies alhora.

Capítol 4. Ordres/Dreceres de teclat
Ordres/Dreceres de teclat

# Capítol 4. Ordres/Dreceres de teclat

## Elements de menú

Les seccions següents descriuen breument cada opció de la barra de menús.

Joc → Joc solitari (Ctrl+N)

  Comença una partida nova d'un sol jugador.

Joc → Humà contra IA

  Compara les vostres habilitats amb la IA i jugareu contra l'ordinador utilitzant la mateixa seqüència de blocs que cauen, on tindreu el primer torn.

Joc → Pausa (P)

  Posa en pausa la partida.

Joc → Mostra les puntuacions (Ctrl+H)

  Mostra la puntuació més alta (el nombre màxim de punts) per a cada nivell de dificultat.

Joc → Surt (Ctrl+Q)

  Surt del KBlocks.

Arranjament → Dificultat

  Permet establir el nivell de dificultat des d'un submenú.

  Hi ha tres nivells de dificultat predeterminats: Fàcil (la partida comença en el nivell 0), Mitjana (comença en el nivell 5) i Difícil (comença en el nivell 10).

De manera addicional, el KBlocks té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

Dreceres predeterminades
Dreceres predeterminades

## Dreceres predeterminades

La taula següent mostra les dreceres de teclat predeterminades.

Taula 4.1. Dreceres de teclat

Combinació de tecles | Acció
--- | ---
Ctrl+N | Joc individual
Ctrl+Q | Surt del KBlocks
F1 | Manual del KBlocks
Maj+F1 | L'ajuda «Què és això?»
Ctrl+H | Mostra les millors puntuacions
P | Fa una pausa a la partida
Fletxa dreta | Mou el bloc a la dreta
Fletxa esquerra | Mou el bloc a l'esquerra
Fletxa avall | Mou el bloc avall
Z | Gira el bloc en el sentit horari
Fletxa amunt | Gira el bloc en el sentit antihorari
Espai | Deixa anar el bloc

Aquestes dreceres es poden canviar seleccionant Arranjament → Configura les dreceres de teclat… des de la barra de menús.

Capítol 5. Preguntes més freqüents
Preguntes més freqüents

# Capítol 5. Preguntes més freqüents

5.1. Puc canviar l'aparença del joc?

5.1. | Puc canviar l'aparença del joc?
| Sí, feu clic sobre l'element de menú Arranjament → Configura el KBlocks….

Capítol 6. Configuració del joc
Configuració del joc

# Capítol 6. Configuració del joc

Les opcions de configuració del joc es poden establir seleccionant Arranjament → Configura el KBlocks… des de la barra de menús. Apareixerà un diàleg.

Per a seleccionar un tema nou, senzillament escolliu-lo des de la llista de selecció. Cada element de la llista mostra una petita vista prèvia a l'esquerra del nom del tema. Una selecció s'aplicarà immediatament.

Una vegada esteu satisfet amb el tema que heu seleccionat podeu fer clic sobre el botó Tanca, localitzat a la part inferior d'aquest diàleg.

Capítol 7. Crèdits i llicència
Crèdits i llicència

# Capítol 7. Crèdits i llicència

KBlocks Copyright 2007-2008

Autor

- Piacentini, Mauricio `(piacentini AT kde.org)`

Copyright de la documentació 2008 Piacentini, Mauricio `(piacentini AT kde.org)`

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.